*A rendelet tervezet elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható****!*

*176. számú előterjesztés*

Bátaszék Város Önkormányzat Képviselő-testületének 2019. szeptember 18-án,

 16,00 órakor megtartandó ülésére

*Bátaszék Város Önkormányzatának 2019. évi költségvetéséről szóló 7 /2019.(III.14.) önk.-i rendelet II. számú módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Mórocz Zoltán pénzügyi irodavezető **Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**Pénzügyi és Gazdasági Bizottság: 2019. 09.17.Szociális Bizottság: 2019. 09.17.KOIS Bizottság: 2019. 09.16. |

 ***Tisztelt Képviselő-testület!***

Általános indokolás:

Bátaszék Város Önkormányzatának 2019. évi költségvetését a 7/2019.(III.14.) önk.-i rendeletével hagyta jóvá a képviselő-testület.

Az éves gazdálkodás során az önkormányzat részére, illetve a központi költségvetés terhére pótelőirányzatokat állapítottak meg. A pótelőirányzatok kötött felhasználásúak, ezért az önkormányzati bevételi előirányzatok összegének megemelésével egyidejűleg a kötött felhasználással érintett kiadási előirányzatok összegét is meg kell emelni.

A nem minden esetben megfelelő helyre tervezett tételek átcsoportosítása, valamint a pótelőirányzatok és a saját bevételek változásából adódó tételek szerepelnek a módosítások között. A módosítások között szerepeltettük az intézmények előirányzat módosítási kérelmeit is.

Részletes indokolás:

A bevételi és kiadási főösszeg az eredetileg tervezett **2 204 213 e Ft**-ról az első módosítás alkalmával 157 363 e Ft fő összeg növekedéssel 2 361 576 e Ft-ra változott, míg a jelenlegi előterjesztés szerint **19 883 e Ft** fő összeg növekedéssel **2 381 459 e Ft**-ra változik. Az előterjesztés mellékleteiben részletes kimutatást készítettünk az egyes tételek változásáról.

Az alábbiakban az önkormányzat és intézményei bevételi és kiadási átcsoportosítását részletezzük.

**Bátaszék Város Önkormányzata**

Az állami támogatásoknál a foglalkoztatottak szociális ágazati pótlékaira 2 365 e Ft pótelőirányzat érkezett. A bérkompenzációjára 201 e Ft támogatást utaltak. Kulturális illetmény pótlékok fedezetére 482 e Ft támogatási összeget lehet növekményként bemódosítani. Az önkormányzati társulások 2018. évi elszámolásaiból 5 967 e Ft bevétellel számolhatunk. A nyári diákmunka támogatására 2 626   Ft előirányzat került meghatározásra. Az illegális hulladéklerakó felszámolására 3 000 e Ft pályázati pénz kerül bevonásra a költségvetésbe, míg a gasztronómiai est kiadásainak fedezetére 500 e Ft támogatást nyert az önkormányzat. A bornapok rendezvényére 4 674 e Ft reklámbevételre sikerült szerződéseket kötni, valamint 500 e Ft támogatást biztosítanak a vállalkozások.

A kiadási oldalon a diákmunkára kapott támogatások bevételeiből 2 235 e Ft a személyi jellegű kiadások, 391 e Ft pedig a járulékok előirányzatát emeli.

A dologi kiadásoknál jelentős 9 476 e Ft előirányzat növekedéssel számolunk az előző időszak során meghozott testületi döntések alapján.

|  |  |
| --- | --- |
| ***Dologi kiadások*** | ***9 476*** |
| Kiépített ingyenes wifi hozzáférés biztosító rendszer üzemeltetése / 5hó | 50 |
| Kiépített ingyenes wifi hozzáférést biztosító rendszerhez 0-24 óra időtartamban internet szolg./5 hó | 150 |
| Rendkívüli szúnyoggyérítésre fedezet biztosítása | 450 |
| Személyszállítási pályázat országos napilapokban történő megjelenítése | 748 |
| Illegális hulladéklerakó felszámolására | 3 150 |
| "Európa a polgárokért" pályázat előkészítésével kapcsolatos költségek | 254 |
| Reklámfelület biztosítása Bornapok (Marketing Kft.) | 4 674 |
| Királyi Gasztronómiai est | 500 |

Az állam által folyósított ágazati pótlékok átadását a MOB és ESZGY Társulásoknak biztosítani kell 3 542 e Ft összegben.

Az államháztartáson kívülre átadott pénzeknél a testületi döntések átvezetése történik meg,

- 1 050 e Ft összegben csökkentjük az előirányzatot.

|  |  |
| --- | --- |
|  ***- Egyéb működési célú támogatások államháztartáson kívülre*** | ***-1 050*** |
| Tűzoltóság Köztestület támogatás módosítása | -2 000 |
| XIX. Tolna Megyei Polgárőr találkozó tám. | 50 |
| Rendkívüli támogatás Ács Istvánné r. | 100 |
| Bátaszéki civil szervezetek 2019. évi támogatási keret megemelés | 300 |
| Reklámfelület biztosítása Bornapok (Marketing Kft.) | 500 |

A beruházásoknál a testületi döntés átvezetésének hatásaként 3 170 e Ft összegben növeltük az előirányzatot a Garai utcai ivóvízvezeték szakasz és a Sportpályára vezető ivóvízvezeték építése kapcsán.

A felújításoknál az alábbi jogcímeken történne változás:

|  |  |
| --- | --- |
| ***Felújítások*** | ***1 250*** |
| Számvevőség épület (kiállító tér bővítés) | 450 |
| Társasházak felújítása | 800 |

**Az előző időszak testületi döntéseiről, a tartalékok változásáról szóló kimutatást** az 1. sz. tájékoztató mellékletben bemutattuk.

**Az önkormányzat költségvetési bevételeinek fő összege 19 815 e Ft-tal növekedett, míg a kiadásai ugyanolyan mértékben nőttek.**

**Bátaszéki Közös Önkormányzatai Hivatal**

A bevételeknél az államháztartáson belülről átvett pénzeknél az Európa parlamenti választások lebonyolítására pótlólag 68 e Ft támogatást utaltak, amit elszámolással alátámasztva kizárólag a feladat megvalósítására lehetett felhasználni.

A személyi juttatási keretszámok növelésére van szükség bérkompenzáció miatt 54 e Ft összegben. A dologi kiadásoknál keretösszeget 68 e Ft összegben szükséges emelni (EP választás). Összesen 122 e Ft a költségvetési keretszámok növekedése

**Keresztély Gyula Városi Könyvtár**

Az intézménynél a kulturális illetménypótlék támogatás összege 482 e Ft, amely már tervezésre került, így tartalékba helyezhető. Egyéb költségvetési változtatásokra nincs szükség az intézménynél.

Kérem a tisztelt képviselő testületet, hogy a mellékelt önkormányzati rendelet-tervezetet szíveskedjen elfogadni.

Bátaszék, 2019. szeptember 11.

BÁTASZÉK Város Önkormányzat Képviselő-testületének

/2019.(. .) önkormányzati rendelet- tervezete

**Bátaszék Város Önkormányzatának 2019. évi költségvetéséről szóló 7/2019.(III.14.) önkormányzati rendelet II. számú módosításáról**

Bátaszék Város Önkormányzatának Képviselő-testülete a Magyarország Alaptörvénye 32. cikk (1) bekezdés a.) és f.) pontjaiban és a (2) bekezdésében meghatározott feladatkörében eljárva, az államháztartásról szóló 2011. évi CXCV. törvény 34. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 120. § (1) bekezdés a.) pontjában biztosított véleményezési jogkörében eljáró Pénzügyi és Gazdasági Bizottság, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Közművelődési, Oktatási, Ifjúsági és Sport Bizottság és a Szociális Bizottság véleményének kikérésével a következőket rendeli el:

1. **§** A Bátaszék Város Önkormányzatának 2019. évi költségvetéséről szóló 7/2019.(III.14.) önk.-i rendelet (a továbbiakban: 2019.kvr.) 2. – 3. §-a helyébe a következő rendelkezés lép:

**„2. § (1)** Az önkormányzat összesített 2019. évi **költségvetési bevételei** kiemelt előirányzatonként:

Teljes bevételi fő összegét  **2 381 459 E Ft**-ban,

Költségvetési bevételi fő összegét  **1 505 024 E Ft**-ban,

1. önkormányzat működési támogatásai 526 065 E Ft

 (a b.) pont szerinti kivétellel)

1. működési és felhalmozási célú támogatásértékű bevétel 362 169 E Ft,

amelyből:

 ba) elkülönített állami pénzalapból, 89 894 E Ft

 bb) társadalombiztosítás pénzügyi alapjaiból, 0 E Ft

 bc) helyi önkormányzattól, 29 470 E Ft

 bd) nemzetiségi önkormányzatoktól, 0 E Ft

 bf) jogi személyiségű társulástól, 0 E Ft

 bg) térségi fejlesztési tanácstól az államháztartás

 központi alrendszerén belülről kapott EU-s forrásból

 származó pénzeszközből, …….194 227 E Ft

 bh) a fejezeti kezelésű előirányzat bevételeként

 elszámolható összegből, 2 059 E Ft

 bi) központi költségvetés szervtől ……3 000 E Ft

 bj) egyéb államháztartáson belüli támogatásértékű bevétel 43 519 E Ft

származik,

1. közhatalmi bevétel 316 805 E Ft
2. működési bevétel, 271 519 E Ft
3. felhalmozási bevétel 23 316 E Ft
4. működési és felhalmozási célú átvett pénzeszköz 5 150 E Ft
5. az előző évi működési és felhalmozási célú maradvány átvétele

(amely nem az átvevő költségvetési maradványából származik) 0 E Ft

1. kölcsön 0 E Ft
2. előző évi maradvány /és vállalkozási maradvány alaptevékenység

ellátására történő igénybevétele/ 876 435 E Ft

1. önkormányzatok sajátos bevételei

ja) önkormányzatok sajátos működési bevételei: 0 E Ft

jb) önkorm. sajátos felhalmozási és tőke bevételei 0 E Ft

1. egyéb bevételek 0 E Ft
2. finanszírozási bevételek 0 E Ft

Finanszírozási célú műveletek bevételét **0 E Ft-ban,**

 la) a működést szolgáló finanszírozási célú műveletek bevételét 0 E Ft-ban,

 lb) a felhalmozást szolgáló finanszírozási célú műveletek bevételét 0 E Ft-ban,

határozza meg.

**(2)** Az önkormányzat összesített költségvetési bevételeiből

a) a kötelező feladatok bevételei: 723 380 E Ft,

b) az önként vállalt feladatok bevételei: 1 635 971 E Ft,

c) állami (államigazgatási) feladatok bevételei: 22 108 E Ft.

**(3)** Az önkormányzat összesített költségvetési bevételeiből

a) működési bevételek: ......................1 339 628 E Ft,

b) felhalmozási bevételek: .......1 041 831 E Ft.

**(4)** Az önkormányzat önként vállalt feladatait és annak az éves költségvetési kihatását e rendelet **1.3. melléklet** tartalmazza. A kötelezően ellátandó feladatok költségvetési mérlegét a **1.2. melléklet**, míg az állami (államigazgatási) feladatok költségvetési mérlegét a **1.4. melléklet** tartalmazza.

**3. §** Az önkormányzat összesített **2019. évi kiemelt kiadási előirányzatai** az alábbiakban meghatározott tételekből állnak:

Teljes kiadási fő összeg: **2 381 459 E Ft**

A költségvetési kiadások fő összege: **2 364 953 E Ft**

a) működési költségvetés 1 361 718 E Ft

aa) személyi jellegű kiadások: 181 341 E Ft

ab) munkaadókat terhelő járulékok és

 szociális hozzájárulási adó: 33 962 E Ft

ac) dologi jellegű kiadások: 499 026 E Ft

ad) ellátottak pénzbeli juttatásai: 24 631 E Ft

ae) egyéb működési célú kiadások: 575 853 E Ft

b) felhalmozási költségvetés 1 019 741 E Ft

ba) beruházások, 866 685 E Ft

bb) felújítások 61 440 E Ft

bc) egyéb felhalmozási kiadások 42 758 E Ft

c) kölcsönök 0 E Ft

d) egyéb kiadások 0 E Ft

e) tartalékok 79 257 E Ft

f) finanszírozás 16 506 E Ft

**(2)** Az önkormányzat összesített kiadásaiból

a.) a kötelező feladatok kiadásai 760 065 E Ft,

b.) az önként vállalt feladatok kiadásai 1 542 455 E Ft,

c.) állami (államigazgatási) feladatok kiadásai: 78 939 E Ft.

**(3)** Az önkormányzat összesített költségvetési kiadásaiból

1. működési kiadások: 1 314 813 E Ft,
2. felhalmozási kiadások: 970 883 E Ft,
3. működési tartalék 30 399 E Ft,
4. felhalmozási tartalék 48 858 E Ft.
5. finanszírozási kiadások összegét **16 506 E Ft**-ban,

- fejlesztési hiteltörlesztés összegét 0 E Ft-ban,

- fejlesztési kölcsön törlesztése 0 E Ft-ban,

- működési hiteltörlesztés összegét 0 E Ft-ban,

- likvid hitelek törlesztése 0 E Ft-ban

- értékpapírok kiadásai 0 E Ft-ban,

- Államháztartáson belüli megelőlegezések visszafizetése 16 506 E Ft

állapítja meg.

1. finanszírozási célú műveletek kiadását **16 506 E Ft-ban**,

fa) a működés finanszírozását szolgáló műveletek kiadását 16 506 E Ft-ban,

fb) a felhalmozás finanszírozását szolgáló műveletek kiadását 0 E Ft-ban,

állapítja meg.

g) költségvetési hiányát **859 929 E Ft-ban,**

ga) működési költségvetési hiányát 114 360 E Ft-ban,

gb) felhalmozási költségvetési hiányát 745 569 E Ft-ban

állapítja meg.”

**2. § (1)** A rendelet hatálybalépésével egyidejűleg a 2019.kvr. **1.1.,1.2.,1.3.,1.4., 2.1., 2.2., 6., 7., 9.1., 9.2., 9.3., .** mellékletei helyébe e rendelet **1.1, 1.2.,1.3.,1.4.,2.1., 2.2., 3., 4., 5.1., 5.2., 5.3.** mellékletei lépnek. A 2019. évi kvr. 5. számú tájékoztató tábla helyébe az e rendelet 1. számú tájékoztató táblája lép.

 **(2)** E rendelet *2019. szeptember 20-án* lép hatályba.

***B á t a s z é k*** *,* 2019. szeptember 18.

 ***Dr. Bozsolik*** Róbert  ***Kondriczné dr. Varga Erzsébet***

 polgármester  jegyző

A rendelet kihirdetve!

2019. szeptember …-án.

***Kondriczné dr. Varga Erzsébet***

 jegyző

**Hatásvizsgálat**

***Bátaszék Város Önkormányzatának 2019. évi költségvetéséről szóló***

***önkormányzati rendelet módosításáról szóló rendelet-tervezethez***

A rendelet módosítását az államháztartásról szóló 2011. évi CXCV. törvény 34. § (4) bekezdése teszi kötelezővé.

**Társadalmi, gazdasági, költségvetési hatása:** társadalmi és gazdasági hatása nem jelentős, viszont költségvetési hatása igen, hiszen ez alapozza meg az önkormányzat 2019. évi gazdálkodásának alapjait.

**Környezeti és egészségügyi következmények:** nincs

**Adminisztratív terheket befolyásoló hatása:** a Bátaszéki Közös Önkormányzati Hivatal látja el az önkormányzat teljes gazdálkodásával kapcsolatos feladatokat, illetve látja el az információs szolgáltatást.

**A jogszabály megalkotásának szükségessége:** kötelező

**A jogalkotás elmaradásának következményei:** törvényességi felhívással élhet.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Előzetes véleményeztetés:** valamennyi bizottság